મુંબઇ: ગાર્મેન્ટની નિકાસ કેલેન્ડર વર્ષ ૨૦૧૬માં સળંગ બીજા વર્ષે ઘટાડો નોંધાયો છે, જેની પાછળનાં મુખ્ય કારણોમાં વૈશ્વિક મોરચે માગમાં સતત ઘટાડો અને સ્થાનિક બજારમાં ગાર્મેન્ટની પડતર ઊંચી આવતાં નિકાસમાં ઘટાડો નોંધાયો છે. ગાર્મેન્ટ મેન્યુફેક્ચરર્સના અગ્રણીઓના કહેવા પ્રમાણે ચાલુ વર્ષે પણ નિકાસમાં સુધારો નોંધાય તેવી શક્યતા ખૂબ જ ઓછી છે. ટેક્સટાઇલ મિનિસ્ટ્રીના પ્રાપ્ત થયેલા ડેટા મુજબ કેલેન્ડર વર્ષ ૨૦૧૬માં નિકાસ પાંચ ટકા ઘટી ૩૪.૮ અબજ ડોલર એટલે કે ૨.૩ લાખ કરોડ રૂપિયાની થઇ હતી, જ્યારે આ અગાઉ વર્ષ ૨૦૧૫માં ૩૬.૭ અબજ ડોલરની નિકાસ થઇ હતી.